भारतीय सौर ऊर्जा निगम
भारतीय सौर ऊर्जा निगम (सेकी) भारत का सार्वजनिक क्षेत्र का एक निगम है। इसकी स्‍थापना कम्‍पनी अधिनियम, 1956 की धारा 25 के अन्‍तर्गत लाभ के लिए नहीं कम्‍पनी के रूप में 20 सितम्‍बर, 2011 को सौर ऊर्जा क्षेत्र को समर्पित एक कार्यान्‍वयन एवं सुविधा संस्‍थान के रूप में हुई थी। इसकी स्‍थापना नवीन एवं नवीकरणीय ऊर्जा मंत्रालय, भारत सरकार के प्रशासनिक नियंत्रणीधीन की गई है। इसको जवाहलाल नेहरू राष्‍ट्रीय सौर मिशन के कार्यान्‍वयन और इसके अन्‍तर्गत निर्धारित लक्ष्‍य को प्राप्‍त करने की सुविधा देने के समग्र दृष्टिकोण के साथ व्‍यापक कार्यकलाप करने का अधिदेश दिया गया है। इस निगम का उद्देश्‍य सम्‍पूर्ण भारत में सौर प्रौद्योगिकी का विकास करना और सौर विद्युत का पूर्ण विकास सुनिश्चित करना है।